Ganske små, brunlige trebukker. Antennene er betydelig lengre enn kroppen. Både kroppen og antennene er kledt med fine, lange, lyse, oppstående hår. Kroppen kan ha en viss metallisk glans. Pronotum er litt bredere enn langt, med en ganske lang pigg midt på hver av de rundede sidekantene. Dekkvingene er jevnbrede, med en liten, oppstående dusk av mørke hår på hver side av scutellum.